**Zmluva o krátkodobom nájme nebytových priestorov**

uzavretá podľa Zákona č. 116/1990 Zb. o nájme a podnájme nebytových priestorov v znení neskorších predpisov

**–––––––––––––––––––––––––––––––––––––––––––––––––––––––––––––––––––––––––––**

**Článok I.**

**Zmluvné strany**

**Prenajímateľ:** Základná škola, Lúčna 827/26,

 093 01 Vranov nad Topľou

Štatutárny zástupca: PaedDr. Blažena Matisová

sídlo: Lúčna 827/26, 093 01 Vranov nad Topľou

Bankové spojenie: VUB, a.s.

Číslo účtu: 1636814354/0200; SK09 0200 0000 0016 3681 4354

IČO: 37873385

**ďalej len „Prenajímateľ“**

**a**

**Nájomca: CFT Academy Slovakia**

Štatutárny zástupca: Mgr. Daniel Štuller

Adresa: Hríbová 1881/2
 082 21 Veľký Šariš

IČO: 42419123

DIČ: 2120007439

Číslo účtu: VÚB, a.s. 3465996059/0200

**ďalej len „Nájomca“**

**Článok II.**

**Predmet nájmu**

1. Predmetom nájmu sú nebytové priestory: ***hala,*** nachádzajúce sa v objekte Základná škola, Lúčna 827/26, 093 01 Vranov n. T.

2. Predmet nájmu je vo vlastníctve Mesta Vranov nad Topľou, Ul. C. Daxnera , vo Vranove n. T.

3. Prenajímateľ sa zaväzuje prenechať nájomcovi predmet nájmu uvedený v Čl. II. bod 1 tejto

zmluvy na užívanie v dohodnutom rozsahu uvedenom v Čl. III tejto zmluvy.

**Článok III.**

**Účel nájmu**

1. Nájomca bude uvedené priestory užívať na účely futbalových stretnutí v dňoch  11.2.2023 a 12.2.2023 spolu **2,5 hodín**.

**Článok IV.**

**Doba nájmu**

1. Táto zmluva sa uzatvára na obdobie od **11.2.2023 a 12.2.2023.**

**Článok V.**

**Nájomné**

1. Zmluvné strany sa v súlade s ustanovením §6 písm. h) pravidiel prenajímania školského majetku

vo vlastníctve mesta Vranov nad Topľou v platnom znení dohodli na prenajatí predmetnej nehnuteľnosti za **120,00 eur/hod.** v súlade s VZN Mesta Vranov n. T, v celkovej sume **300,00** eur .

2. Nájomca uhradí nájomné podľa čl. V. len za skutočné užívanie priestorov podľa čl. II. . V opačnom prípade sa nájomca zaväzuje ohlásiť prenajímateľovi vopred, že prenajímané priestory nebudú využité.

**Článok VI.**

**Podmienky nájmu**

1. Pri vykonávaní činností spojených s nájmom vystupuje nájomca ako samostatný právny subjekt voči tretím osobám a zodpovedá za dodržanie všetkých právnych predpisov súvisiacich s jeho vlastnou činnosťou.

2. Prenajímateľ je povinný predmet nájmu nájomcovi odovzdať v dohodnutom čase a v stave

spôsobilom na riadne užívanie.

3. Nájomca prehlasuje, že je oboznámený so súčasným stavom prenajímaného majetku a že

prenajatý majetok v takom stave preberá.

4. Nájomca je povinný dodržiavať vnútorný poriadok školy, zodpovedá za disciplínu a hospodárne

zaobchádzanie s objektom a jeho zariadením.

5. Drobné opravy a náklady spojené s bežnou údržbou znáša Nájomca. Pre účel vymedzenia

drobných opráv a bežnej údržby sa zmluvné strany budú riadiť Nariadením vlády č. 87/1995 Z. z.

a jeho prílohou s použitím primeranej analógie pre nebytové priestory.

6. Nájomca má právo užívať predmet nájmu obvyklým spôsobom zodpovedajúcim účelu nájmu.

7. Nájomca zodpovedá za škody vzniknuté na prenajatom majetku, ktoré vznikli v súvislosti

s činnosťou, ktorú vykonáva. Nájomca je povinný takto vzniknutú škodu odstrániť na vlastné

náklady. Ak sa tak v lehote primeranej na odstránenie vzniknutej škody nestane, má Prenajímateľ

právo po predchádzajúcom písomnom upozornení Nájomcu škody odstrániť a požadovať od

Nájomcu ich náhradu. Nájomca sa zaväzuje takto vzniknuté náklady Prenajímateľovi uhradiť do

14 dní odo dňa doručenia faktúry Nájomcovi.

8. Účel nájmu je možné meniť len po predchádzajúcom súhlase prenajímateľa a to formou

písomného dodatku k Zmluve.

9. Nájomca sa zaväzuje užívať predmetný nebytový priestor v súlade s nájomnou zmluvou a

obvyklým užívaním.

10. Nájomca nie je oprávnený predmet nájmu prenajať alebo dať do podnájmu inej osobe, ani ho vypožičať. Ďalej nie je oprávnený zriadiť k predmetu nájmu záložné právo ani iné vecné bremeno

alebo ho inak zaťažiť.

11. Nájomca plní úlohy vyplývajúce zo zákona č. 124/2006 Z. z. o bezpečnosti a ochrane zdravia pri

práci v znení neskorších predpisov, ako aj úlohy vyplývajúce zo zákona č. 42/1994 Z. z. o civilnej

ochrane obyvateľstva v znení neskorších predpisov. Nájomca je ďalej povinný zabezpečiť plnenie

úloh na ochranu pred požiarmi v zmysle zákona č. 314/2001 Z. z. o ochrane pred požiarmi v znení

neskorších predpisov.

12. Každú nehodu, živelnú pohromu, požiar a ďalšie udalosti, ktoré spôsobili škodu na majetku

prenajímateľa je nájomca povinný bez zbytočného odkladu oznámiť prenajímateľovi.

13. V prípade poškodenia predmetu Zmluvy, ktoré nie je zavinené Nájomcom a bráni jeho riadnemu

užívaniu, nie je nájomca povinný uhrádzať nájomné až do momentu, kedy Prenajímateľ

poškodenie brániace riadnemu užívaniu odstráni. Prenajímateľ je povinný v čo najkratšom čase

odstrániť poruchy brániace riadnemu užívaniu predmetu nájmu.

14. Prenajímateľ je povinný zdržať sa akéhokoľvek konania, ktorým by rušil Nájomcu a Nájomca je

povinný zdržať sa akéhokoľvek konania, ktorým by rušil Prenajímateľa a ostatných nájomcov.

15. Nájomca je povinný umožniť povereným pracovníkom prenajímateľa vstup do prenajatých

priestorov za účelom kontroly ich využitia.

16. Nájomca je povinný bez zbytočného odkladu oznámiť prenajímateľovi každé zistené poškodenie

technických zariadení nachádzajúcich sa v predmete nájmu.

17. V prípade, že nájomca bez súhlasu prenajímateľa nesmie realizovať stavebné úpravy predmetu nájmu.

18. Nájomca sa zaväzuje udržiavať predmet nájmu v súlade so všeobecne platnými hygienickými predpismi a Prevádzkovým poriadkom telovýchovného zariadenia ZŠ Lúčna 827/26 Vranov nad Topľou.

20. Za škody spôsobené v prenajatých priestoroch tretím osobám v plnom rozsahu zodpovedá

nájomca.

**Článok VII.**

**Skončenie nájmu**

Nájom podľa tejto zmluvy skončí:

- uplynutím doby nájmu

- písomným odstúpením od zmluvy.

 **Článok VIII.**

**Osobitné ustanovenia**

1. Zmluvné strany sa dohodli, že všetky písomnosti si budú doručovať na adresu sídla zmluvnej strany uvedenú v čl. I. tejto zmluvy. V prípade, že nebude možné písomnosť doručiť na adresu sídla zmluvnej strany uvedenú v tejto zmluve, písomnosť sa po troch dňoch od vrátenia nedoručenej zásielky odosielateľovi považuje za doručenú, a to aj vtedy, ak ten, kto je oprávnený za zmluvnú stranu konať, sa o tom nedozvie.

2. Zmluvné strany sa zaväzujú všetky zmeny identifikačných údajov (napr. zmenu obchodného

mena, sídla, adresy pre doručovanie, oprávnených osôb atď.) a iných skutočností potrebných pre

riadne a bezproblémové plnenie zmluvy, bezodkladne písomne oznámiť druhej zmluvnej strane.

**Článok IX.**

**Záverečné ustanovenia**

1. Práva a povinnosti vyplývajúce z tejto Zmluvy prechádzajú na právnych nástupcov zmluvných strán.

2. Zmeny a doplnky k tejto zmluve je možné vykonať po vzájomnej dohode zmluvných strán formou

písomných dodatkov.

3. Na právne vzťahy zmluvných strán, ktoré nie sú upravené touto zmluvou sa v plnom rozsahu vzťahujú príslušné ustanovenia Občianskeho zákonníka ako aj ustanovenia zákona č.116/1990 Zb. o nájme a podnájme nebytových priestorov v znení neskorších predpisov.

4. Zmluvné strany vyhlasujú, že ich zmluvná voľnosť nie je obmedzená, právny úkon je urobený v predpísanej forme, slobodne, zrozumiteľne, nie v tiesni za nápadne nevýhodných podmienok.

5. Táto zmluva bola zmluvnými stranami prečítaná a na znak súhlasu podpísaná.

6. Táto zmluva nadobúda platnosť dňom podpisu zmluvných strán a účinnosť nadobúda dňom

nasledujúcim po dni jej zverejnenia na webovom sídle prenajímateľa.

**Vo Vranove nad Topľou, dňa 8.2.2023**

**Za Prenajímateľa: Za Nájomcu:**

PaedDr. Blažena Matisová

riaditeľka školyMgr. Daniel Štuller